Qarrinça

**Qarrinça** (; tam adı: ; ) — Braziliyanın məşhur futbolçularından biri. Yarımmüdafiəçi mövqeyində çıxış edib. O, XX əsrin ən yaxşı futbolçuları siyahısında dünya futbolçuları arasında 8-ci, Cənubi Amerikadan olanlar arasında isə 4-cü yeri tutur.

## Həyatı
Qarrinça 28 oktyabr 1933-cü ildə Rio-de-Janeyro yaxınlığındakı Pau-Qrandi kəndində kasıb bir ailədə anadan olub.

Qarrinça anadan olduğu zaman çox zəif idi; həmçinin qıçlarında anatomik pozuqlar olub. Sol ayağı içəri, sağ ayağı isə çölə doğru əyri idi. Həmçinin sağ ayağı sol ayağından 6 santimetr daha qısa idi. Ailəsinin kiçik Qarrinçanı müalicə etdirmək imkanı yox idi.

14 yaşındaykən doğulduğu şəhərdə tekstil fabrikində işə başlayır.

## Şəxsi həyatı
Qarrinçanın ilk evliliyini 18 yaşında olarkən baş tutub. Nair adlı qadınla evlililiyindən Qarrinçanın 8 uşağı dünyaya gəlmişdir. Amma Qarrinçanın uşaq sahibi olduğu tək qadın Nair deyildi. Rio-de-Janeyrodakı sevgilisindən 2, Dünya Kuboku üçün getdiyi İsveçdə tanış olduğu sevgilisindən də 1 uşağı var. Onun sonuncu sevgilisi isə Braziliyanın məşhur sambacılarından Elza Soaresdir. Ümumilikdə 4 müxtəlif qadınlardan 13 uşağın atası Qarrinçanın övladlarından 10-u qız, 3-ü oğlandır.

## Karyerası
### Klub karyerası
Fabrikdə işlədiyi dövrdə o, futbol qabiliyyətini də sərgiləyirdi. Bir çox klubda baxışdan keçir. Amma buna baxmayaraq uzun müddət peşəkar futbola addım ata bilmir. İlk peşəkar müqaviləsini Gentil Kardosonun tövsiyəsiylə "Botafoqo" klubu ilə bağlayır. 19 iyul 1953-cü ildə "Botafoqo" formasıyla çıxdığı ilk matçda 3 qol vurur və bundan sonra 1966-ci ilə qədər klubun formasını geyinir.

Qarrinçanın karyerası "Botafoqo" klubunda parlamağa başlamışdır. O, burada 614 oyuna 245 qol vurub. "Botafoqo"da ciddi zədələnəndən sonra klub onu satır. Amma Qarrinça "Botafoqo"dan sonra heç bir klubda uzun zaman qala bilmirdi.

Karyerası ərzində 6 müxtəlif klubda forma geyinən Qarrinça 1972-ci ildə Rio-de-Janeyronun kiçik komandası olan "Olariya"da karyerasını bitirir.

### Milli karyerası
1955-ci ildən 1966-cı ilə kimi Qarrinça Braziliya yığmasında oynamış və Dünya Kubokun ikiqat qalibi olmuşdur. 1958 və 1962-ci illərdə Dünya Kubokunda 4 top ilə ən yaxşı bombardir olmuşdur.

## Statistika
### Klub

### Milli

Mənbə: Rsssf.com

## Vəfatı
Qarrinça 19 yanvar 1983-cü ildə spirtli içkinin yaratdığı xəstəlik ucbatından komaya düşür. Xəstəxanaya qaldırılsa da komadan çıxa bilmir. Nəticədə 1983-cü ildə, yanvarın 20-də saat 06:00 radələrində Rio-de-Janeyroda vəfat edir. Ölüm səbəbi serroz olaraq qeyd edilir.

Onun qəbri öz vəsiyyətinə uyğun olaraq, doğulduğu Pau-Qrandi kəndindədir. Məzar daşında bu sətirlər yazılıb:

## Xatirəsi

*Onun haqqında "Qarrinça, xalqın fəxri" adlı film çəkilmişdir.
*Braziliya Milli Stadionu və doğma Pau-Qrandidəki stadion onun adını daşıyır.

## Biblioqrafiya
* Original in Portuguese: *Estrela Solitária* (Lonely Star), 1995
*
*

## İstinadlar

## Xarici keçidlər

*Sporting Mavericks Hall of Fame Entry
*Brazilian Football Museum Hall of Fame
*
*Detail of international appearances and goals by RSSSF
*Profile at the International Football Hall of Fame 
* ABC (Australia)
*BBC biography
*Biography at ''The Hindu Online'' 
*
*BBC Documentary video,  and 
*Dünya futbolunun nadir inciləri-Qarrinça - YAZI. rekord.az, 05.02.2014